Document ID: /roh_data/filtered/fineweb-2-filterrobots_roh.jsonl.gz/24835

Cun la strategia d’energia 2050 vul la confederaziun scumandar novas ovras atomaras, promover las energias regenerablas, sustegnair las ovras idraulicas e reducir il diever d’energia en l’entira Svizra.
Il parlament aveva surlavurà persuenter la lescha d’energia. La Partida populara ha dentant lantschà il referendum, uschia ch’il pievel ha da decider davart la lescha.
Da la medema opiniun, dentant...
Tant Martin Schmid da la Partida liberaldemocratica sco era Silva Semadeni da la Partida socialdemocratica èn per la strategia d’energia 2050. Era ils arguments èn sumegliants, ma las prioritads èn differentas.
Uschia è per Silva Semadeni il pli impurtant, che las novas energias regenerablas vegnan sustegnidas e promovidas fermamain. Martin Schmid perencunter spera sin in grond sustegn per las ovras idraulicas.
RR actualitad 17:00